**SMERNICE UTEMELJITVE JP ZKPP 2021**

**1. KULTURNI DOM**

Utemeljitev predlaganega projekta mora vsebovati predvsem naslednje:

a. Splošni opis kulturnega življenja lokalne skupnosti s poudarkom na obsegu in dosežkih kulturnega programa v letu 2020 (od 30 do 120 tipkanih vrstic).

b. Pregled uporabe ZUNANJEGA KULTURNEGA PRIREDITVENEGA PROSTORA v letu 2020 s podrobnejšimi podatki:

- o številu prireditev – skupaj in po področjih dejavnosti (glasbena, gledališka in lutkovna, folklorna, filmska, plesna, likovna, literarna, razno),

- o številu obiskovalcev – skupaj in po področjih dejavnosti (glej zgoraj navedeno),

- o izvajalcih (seznam nastopajočih).

Neobvezna priloga k temu delu:

fotokopije objavljenih recenzij in kritik (obvezno v formatu A4: največ 6 na največ 12. listih).

c. Pregled uporabe ZUNANJEGA KULTURNEGA PRIREDITVENEGA PROSTORA v letu 2020 s podrobnejšimi podatki:

- o številu vadbenih terminov– skupaj in po področjih dejavnosti (glasbena, gledališka in lutkovna, folklorna, filmska, plesna, likovna, literarna, razno),

- o številu udeležencev– skupaj in po področjih dejavnosti (glej zgoraj navedeno),

- o izvajalcih (seznam društev, ki deluje v teh prostorih).

Neobvezna priloga k temu delu:

dodatne reference, ki se nanašajo na uporabnike prostorov (obvezno v formatu A4: največ 6 na največ 12. listih).

d. Opis stanja prostorov in opreme z vidika nujnosti prenove oz. izboljšave s podrobnejšimi podatki:

- o statusu ZUNANJEGA KULTURNEGA PRIREDITVENEGA PROSTORA (glede na število in pomembnost objektov v lokalni skupnosti – osrednji prostor ali ne),

- o številu prebivalcev gravitacijskega območja,

- o splošni zgodovini objekta glede dosedanjih gradenj in investicijskega vzdrževanja,

- o velikosti prireditvenih prostorov, odra, stranskih prostorov, vadbenih prostorov,

- o obstoječi opremi (pohištvo, osvetljava, ozvočenje, tehnična oprema …,

- o stanju prostorov in opreme (amortiziranost, poškodbe, okvare..).

e. Opis načrtovanih posegov (od 30 do 180 tipkanih vrstic)

f. Opis količinskih učinkov investicije s podrobnejšimi podatki:

- glede na število prireditev, skupaj in po področjih dejavnosti (glasbena, gledališka in lutkovna, folklorna, filmska, plesna, likovna, literarna, razno),

- glede na število obiskovalcev – skupaj in po področjih dejavnosti (glej zgoraj navedeno),

- glede na izvajalce,

- glede na število vadbenih terminov– skupaj in po področjih dejavnosti (glasbena, gledališka in lutkovna, folklorna, filmska, plesna, likovna, literarna, razno),

- glede na število udeležencev– skupaj in po področjih dejavnosti (glej zgoraj navedeno).

g. Opis kakovostnih učinkov investicije (od 30 do 120 tipkanih vrstic)